CELEX: 32011D0864
Language: hu
Date: 2011-12-16 00:00:00
Title: 2011/864/KKBP: A Politikai és Biztonsági Bizottság EUPM/1/2011 határozata ( 2011. december 16. ) az Európai Unió Bosznia-Hercegovinában folytatott rendőri missziója (EUPM BiH) misszióvezetője megbízatásának meghosszabbításáról

22.12.2011   
            
            
               HU
            
            
               Az Európai Unió Hivatalos Lapja
            
            
               L 341/52
            
         A POLITIKAI ÉS BIZTONSÁGI BIZOTTSÁG EUPM/1/2011 HATÁROZATA
   (2011. december 16.)
   az Európai Unió Bosznia-Hercegovinában folytatott rendőri missziója (EUPM BiH) misszióvezetője megbízatásának meghosszabbításáról
   (2011/864/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió Bosznia-Hercegovinában folytatott rendőri missziójáról (EUPM BiH) szóló, 2011. december 1-i 2011/781/KKBP tanácsi határozatra (1) és különösen annak 10. cikke (1) bekezdésére,
   mivel:
   
               (1)
            
            
               A 2011/781/KKBP tanácsi határozat 10. cikkének (1) bekezdése értelmében a Politikai és Biztonsági Bizottság (PBB) a Szerződés 38. cikke harmadik bekezdésének megfelelően felhatalmazást kap arra, hogy az EUPM BiH politikai ellenőrzése és stratégiai irányítása céljából meghozza a vonatkozó határozatokat, így különösen a misszióvezető kinevezésére vonatkozó határozatot.
            
         
               (2)
            
            
               A PBB 2010. október 24-én a 2008/835/KKBP határozattal (2) Stefan FELLER-t nevezte ki az EUPM BiH misszióvezetőjévé. A megbízatását a 2009/958/KKBP határozattal (3)2010. december 31-ig, majd a 2010/754/KKBP határozattal (4)2011. december 31-ig meghosszabbította.
            
         
               (3)
            
            
               A Tanács a 2011/781/KKBP határozattal többek között az EUPM BiH tartamát is meghosszabbította 2012. június 30-ig.
            
         
               (4)
            
            
               Az Unió külügyi és biztonságpolitikai főképviselője 2011. december 7-én javasolta a PBB-nek, hogy Stefan FELLER-nek az EUPM BiH misszióvezetőjeként való megbízatását további hat hónappal, 2012. június 30-ig hosszabbítsa meg,
            
         ELFOGADTA EZT A HATÁROZATOT:
   1. cikk
   Stefan FELLER-nek az Európai Unió Bosznia-Hercegovinában folytatott rendőri missziója (EUPM BiH) misszióvezetőjeként való megbízatását a Politikai és Biztonsági Bizottság 2012. január 1-jétől2012. június 30-ig meghosszabbítja.
   2. cikk
   Ez a határozat az elfogadásának napján lép hatályba.
   
      Kelt Brüsszelben, 2011. december 16-án.
      
         
            a Politikai és Biztonsági Bizottság részéről
         
         
            az elnök
         
         O. SKOOG
      
   
   
      (1)  HL L 319., 2011.12.2., 51. o.
   
      (2)  HL L 298., 2008.11.7., 30. o.
   
      (3)  HL L 330., 2009.12.16., 79. o.
   
      (4)  HL L 320., 2010.12.7., 9. o.